Sir Lowryspas - Wikipedia
Die Hottentots-Hollandberge met Sir Lowryspas
Tussen Somerset-Wes en Grabouw
Uitsig vanaf Sir Lowryspas oor Somerset-Wes en Helderberg.
Kruin van Sir Lowryspas - Tollenaar se huis
1832-skets van pen en was deur Charles D'Oyly.
Sir Lowryspas (Engels: Sir Lowry's Pass) is 'n bergpas in die Wes-Kaap, Suid-Afrika. Die pas dra die N2 nasionale pad oor die Hottentots-Hollandberge en verbind Kaapstad met die Overberg.
2 Sir Lowry Cole
3 Sir Lowryspas
Die Khoikhoi het die Hottentots-Hollandberge oorgesteek met 'n voetpaadjie wat die Gantouw genoem was. Gedurende 1662 was Hendrik Lacus die eerste blanke persoon wat die berg oorgesteek het deur die spoor te volg. Met verloop van tyd is 'n pad meer gesleep as gemaak aangesien dit baie steil was. Teen 1821 het 4500 waens per jaar die berg oorgesteek. Elke vyfde wa het dit nooit gemaak nie. Die groewe wat deur die vasgesluite wawiele in die rotse geskuur is, kan vandag nog gesien word. Die Gantouwpas is in 1958 tot 'n nasionale monument verklaar.
Sir Lowry Cole[wysig | wysig bron]
Die Goewerneur, sir Lowry Cole, het vir majoor Charles Michell, superintendant van werke in die Kaapkolonie, opdrag gegee om 'n pas suid van die bestaande pad te bou. Hy het sy loopbaan op die spel geplaas. Konstruksie het reeds gedurende 1829 begin. Cole se plan is egter afgekeur deur die Ministerie van Koloniale werke in Londen. Hulle het gedreig om die ₤8000 wat reeds gespandeer was van sy salaris af te trek.
Cole het hom na die inwoners van Kaapstad gewend. Die inwoners was briesend en het aangebied om die goewerneur teen enige verlies van inkomste te vrywaar. Die ministerie het bes gegee en toestemming verleen dat die pas voltooi word.
Sir Lowryspas[wysig | wysig bron]
Die pas is in 1830 voltooi, in die 1930's geteer en in die 1950's oorgebou. Die kruin van die pas is 452 m bo seevlak en word bereik na 60 km vanaf Kaapstad.
Passes & Poorts. Marion Whitehead. 2010 ISBN 978-1-77009-805-3
Ontsluit van "https://af.wikipedia.org/w/index.php?title=Sir_Lowryspas&oldid=1884637"
Die bladsy is laas op 15 Januarie 2019 om 19:57 bygewerk.